**PÁLYÁZATI FELHÍVÁS**

**Lakóközösségek és önkormányzati intézmények részére növényesítés támogatására**

**2015. II.**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 28/2013. (V.31.) számú, a lakóközösségeknek és az önkormányzati intézményeknek nyújtandó növényesítési támogatásról szóló Önkormányzati rendeletben foglaltak alapján a 2015. évi költségvetésében rendelkezésre álló keret erejéig pályázatot ír ki kerületi lakóközösségek és önkormányzati intézmények növényesítésének támogatására.

A támogatás vissza nem térítendő, mértéke 50-70 %, felső határa 250.000 Ft. A pályázati feltételeket és a támogatás felhasználásának szabályait a 28/2013. (V.31.) Önkormányzati rendelet és jelen pályázati felhívás melléklete tartalmazza. (A hivatkozott rendelet, a felhívás és mellékletei Erzsébetváros honlapján a www.erzsebetvaros.hu címen megtalálhatók és letölthetők.)

**Pályázaton részt vehetnek a VII. kerület közigazgatási területén lévő**

a) **társasházak**

b) **lakásszövetkezetek** (a lakásszövetkezetekről szóló 2004. évi CXV. tv. 2. § (1) bek.)

c) **önkormányzati lakóépületek kezelője** (a), b), c) a továbbiakban **együtt: lakóközösségek**)

d) a **VII. kerületi önkormányzat által fenntartott intézmények**

**Pályázatot az alábbiakra lehet benyújtani:**

1. Meglévő zöldfelület beültetése cserjékkel, évelőkkel
2. Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
3. Fák ápolása szakember által, facsemeték kivételével:
   1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével
   2. vadgesztenyefa vadgesztenyelevél-aknázómoly elleni védelme, hatóanyag gyökfőnél történő beinjektálásával
   3. elhalt fa kivágása és pótlása legalább 14/16 cm törzskörméretű díszfa ültetésével, nem megfelelő telepítési feltételek esetén planténerbe ültetett 10/12 cm törzskörméretű díszfával
4. Burkolt udvarokban nagy méretű, legalább 60x60x80 cm-es planténerek kihelyezése, feltöltése termőfölddel, beültetése fákkal, cserjékkel, évelőkkel
5. Függőfolyosók korlátainak díszítése azonos színű és anyagú, egységes balkonládák kihelyezésével, beültetés egynyári és/vagy kétnyári és/vagy évelő növényekkel
6. Épület utcai homlokzatán található ablakok és erkélyek legalább felének növényesítése azonos színű és anyagú, egységes balkonládák kihelyezésével, beültetésük egynyári és/vagy kétnyári és/vagy évelő növényekkel
7. Faültetés meglévő zöldfelületen
8. Új zöldfelület kialakítása az alábbi esetekben:
   1. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
   2. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel
   3. zöldtető kialakítása a ház udvarán, erre alkalmas tetőzeten

**A Pályázat benyújtása, elbírálása:**

* a pályázati anyag benyújtási határideje: **2015. október 12., a határidőn túl benyújtott pályázat érvénytelen**
* a pályázatot és mellékleteit zárt borítékban a Polgármesteri Hivatal Hatósági és Ügyfélszolgálati Irodáján lehet benyújtani (Budapest VII. kerület Erzsébet krt. 6., Budapest VII. kerület Garay utca 5.), a borítékra kérjük ráírni „2015. évi II. növényesítési pályázat” postai feladás esetén, a borítékon szereplő postai bélyegzőn lévő időpont számít
* a döntés-előkészítési munkákat a Polgármesteri Hivatal végzi
* a pályázatokat a Városüzemeltetési Bizottság bírálja el
* a pályázatok elbírálási határideje**: 2015. október 30.**

**A Pályázat lebonyolításának módja:**

Jelentkezési lap a Polgármesteri Hivatal Hatósági és Ügyfélszolgálati Irodájában Budapest VII. kerület Erzsébet krt. 6. és Garay u. 5. szám alatt vehető át, vagy az Önkormányzat honlapjáról is (www.erzsebetvaros.hu) letölthető. A pályázat szabályairól és a pályázati anyag összeállításáról részletes információ a jelen felhívás *1. számú mellékletét* képező Tájékoztatóban található.

Az Önkormányzat a nyertes pályázók megbízott képviselőivel szerződést köt.

Amennyiben a pályázó a támogatás elnyeréséről szóló értesítés kézhezvételétől számított 30 napon belül neki felróható okból a szerződést nem írja alá, az elnyert támogatást nem kaphatja meg.

A Városüzemeltetési Bizottság döntését a Polgármesteri Hivatal hirdetőtábláján is nyilvánosságra hozza, továbbá minden pályázó értesítést kap a Bizottság döntéséről.

A pályázattal történő elszámolás, illetve a számlák benyújtásának határideje: **a szerződéskötéstől számított 90. nap.**

A pályázattal kapcsolatban további felvilágosítást ad hivatali munkaidőben a Vagyongazdálkodási Iroda munkatársa a 462-3138-as telefonszámon.

Budapest, 2015. szeptember

|  |  |
| --- | --- |
|  | Ujvári-Kövér Mónika  Városüzemeltetési Bizottság  elnöke |

1. *számú melléklet*

**TÁJÉKOZTATÓ**

**a lakóközösségeknek és az önkormányzati intézményeknek nyújtandó vissza nem térítendő 2015. évi II. növényesítési támogatásról**

1. Általános rendelkezések
   1. Az Önkormányzat vissza nem térítendő támogatást nyújt pályázati kiírás alapján a VII. kerület közigazgatási területén lévő

*a)* társasházak,

*b)* lakásszövetkezetek [a lakásszövetkezetekről szóló 2004. évi CXV. tv. 2. § (1) bek.],

*c)* önkormányzati lakóépületek kezelője [*a), b)*, *c)* a továbbiakban együtt: lakóközösségek], továbbá

*d)* a VII. kerületi önkormányzat által fenntartott intézmények részére.

* 1. Az 1.1. pontban felsoroltak évente nyújthatnak be új pályázatot.
  2. A benyújtott pályázat költségvetésében szereplő munkákon és az ott megjelölt összegen felül mindennemű többletköltség a pályázót terheli.

1. A pályázat kiírása, elbírálása
   1. A pályázatot a Városüzemeltetési Bizottság írja ki és teszi közzé.
   2. A pályázati dokumentáció átvétele és a pályázat beadása díjmentes.
   3. A Városüzemeltetési Bizottság a pályázat elbírálásáról írásban tájékoztatja a pályázati résztvevőket. A Városüzemeltetési Bizottság döntését a helyben szokásos módon nyilvánosságra hozza.
2. Az értékelés szempontjai
   1. Az értékelés főbb szempontjai a lakóközösségi és önkormányzati intézményi pályázatok elbírálásához:
3. 50% vagy annál nagyobb önrész vállalása
4. önrészként feltüntetett összeg értékében megvásárlásra került, a növényesítéshez kapcsolódó anyagok és ezek 6 hónapnál nem régebbi számlával történő igazolása
5. a lakóközösség magántulajdoni arányszintje (a nagyobb arány előny)
6. kertterv benyújtása a pályázattal
7. a lakóközösség és az önkormányzati intézmény korábbi növényesítési tevékenységének eredménye
8. zöldfelület méretének növelése
9. A pályázat általános feltételei
   1. A pályázati dokumentáció beszerezhető a Hatósági és Ügyfélszolgálati Irodában, vagy letölthető az Önkormányzat honlapjáról. A pályázatot a Pályázati Adatlap meghatározott forma szerinti hiánytalan kitöltésével, és az előírt mellékletek csatolásával kell benyújtani.
   2. A pályázat benyújtásának formai és tartalmi előírásai:
10. a pályázati anyagot az alább előírt sorrendben összefűzve, laponként sorszámozva, zárt borítékban, 1 példányban kell benyújtani,
11. a borítékra rá kell írni: „**2015. évi II. növényesítési pályázat**”
12. a pályázati anyag összeállítási sorrendje a következő:

- kitöltött „Pályázati Adatlap”

- tartalomjegyzék

- lakóközösségek esetén a pályázati feltételeknek megfelelő, oldalanként is hitelesített közgyűlési jegyzőkönyv, önkormányzati intézmény esetén, a kezelő hozzájárulása alapján intézményvezetői nyilatkozat a növényesítési pályázaton történő részvételről

- önrészt bemutató igazolások az alábbiak szerint:

A lakóközösségnek, illetve önkormányzati intézménynek rendelkeznie kell a tervezett növényesítési költségek 30-50%-ával, mint önrésszel, melyet elkülönítetten kezel (felújítási számla, értékpapír, egyéb önálló számla stb.) és erről banki igazolást vagy az önrészként feltüntetett, a pályázati kiírás előtt 6 hónapnál nem régebben megvásárolt növényesítéshez szükséges és önrészként elfogadható anyagok számláinak 2 db másolatát a jelentkezési lap mellékleteként be kell nyújtani.

- pályázati leírás és költségvetés; a költségvetés a maximálisan igényelhető támogatási arány szerinti tevékenységekre külön-külön bontásban részletezve

- a növények ápolásáról, öntözéséről szóló lakóközösségi (legalább a fele lakó) vagy intézménykezelői nyilatkozat

1. A pályázat érvénytelen
   1. A lakóközösségi és az önkormányzati intézményi pályázat érvénytelen, ha:
2. a megfelelő közgyűlési határozat, illetve intézménykezelői nyilatkozat hiányzik
3. önrész igazolása hiányzik
4. beadási határidőt elmulasztják
5. támogatás összegét nem határozták meg
6. a Pályázati Adatlap hiányzik vagy nem a meghatározott forma és részletezettség szerint van kitöltve
7. a növények ápolásáról, öntözéséről szóló lakóközösségi (legalább a fele lakó) vagy intézménykezelői nyilatkozat hiányzik
8. szükséges látványterv vagy kertterv nincs mellékelve
9. A pályázat célja
   1. Zöldfelület méretének növelése, meglévő zöldfelület állapotának javítása az ingatlanokon.
10. A támogatható tevékenységek
    1. Meglévő zöldfelület beültetése, cserjékkel, évelőkkel
    2. Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
    3. Fák ápolása szakember által, facsemeték kivételével
11. ifjítás, gallyazás, gyökérmetszés, odúkezelés, kötözés keletkezett sebfelületek
12. vadgesztenyefa vadgesztenyelevél-aknázómoly elleni védelme, hatóanyag gyökfőnél történő beinjektálásával
13. elhalt fa kivágása és pótlása legalább 14/16 cm törzskörméretű díszfa ültetésével, nem megfelelő telepítési feltételek esetén planténerbe ültetett 10/12 cm törzskörméretű díszfával
    1. Burkolt udvarokban nagy méretű, legalább 60x60x80 cm-es planténerek kihelyezése, feltöltése termőfölddel, beültetése fákkal, cserjékkel,
    2. Függőfolyosók korlátainak díszítése azonos színű és anyagú, egységes balkonládák kihelyezésével, beültetés egynyári és/vagy kétnyári és/vagy évelő
    3. Épület utcai homlokzatán található ablakok és erkélyek legalább felének növényesítése azonos színű és anyagú, egységes balkonládák kihelyezésével, beültetésük egynyári és/vagy kétnyári és/vagy évelő növényekkel
    4. Faültetés meglévő zöldfelületen
    5. Új zöldfelület kialakítása az alábbi esetekben:
14. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
15. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel
16. zöldtető kialakítása a ház udvarán, erre alkalmas tetőzeten
    1. A növényesítési munkák tervezése, kivitelezése során figyelembe kell venni a talajszint alatt húzódó közművezetékek elhelyezkedését, gondoskodni kell azok sértetlenségéről és az előírt védőtávolságok betartásáról
    2. A tervezett földréteg vastagságát, illetve a kihelyezendő planténerek összsúlyát az alátámasztó szerkezet teherbíró-képességéhez kell méretezni, valamint gondoskodni kell a megfelelő vízszigetelésről, és vízelvezetésről.
    3. A pályázók egyszerre többféle, a 7.1.-7.8.c) pontokban megjelölt tevékenységekre is pályázhatnak.
    4. A növénytelepítésnél figyelembe kell venni a „Tűzvédelmi hatósági feladatokat ellátó szervezetekről, a tűzvédelmi bírságról és a tűzvédelemmel foglalkozók kötelező élet- és balesetbiztosításáról” szóló 259/2011. (XII.7.) számú Kormány rendelet, valamint az „Országos településrendezési és építési követelményekről” szóló 253/1997.(XII.20.) számú Kormány rendelet, vonatkozó rendelkezéseit.
17. A támogatás
    1. A támogatás összege egyedi elbírálás alapján alakul ki, az egyes lakóközösségek és önkormányzati intézmények az igényelt összegeknél kevesebbet is kaphatnak a Városüzemeltetési Bizottság döntése alapján. Ha az Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja, abban az esetben a pályázatok benyújtási idejének sorrendjében kerül megítélésre a támogatás a pályázóknak.
    2. A támogatás felső határa 250.000 Ft.
    3. A támogatás mértéke 50% a 7.1., 7.2., 7.3., 7.4., 7.5. pontokban megjelölt tevékenységek esetében, 60% a 7.6., 7.7. pontokban megjelölt tevékenységek esetében, 70% a 7.8. pontban megjelölt tevékenységek esetében.
    4. A pályázat elbírálását követően a támogatást nyert pályázókkal az Önkormányzat szerződést köt. A szerződést a Polgármester, illetve meghatalmazottja és az 1.1. pontban felsoroltak megbízott képviselői írják alá. Eredményes pályázat esetén a szerződés csak akkor köthető meg, ha a nyertes pályázó az önrészt igazolja.
    5. A szerződés aláírásához a nyertes pályázónak mellékelnie kell a társasház számlavezető pénzintézete által nyilvántartásba vett felhatalmazó levelet *(3. melléklet)*
    6. A támogatás kizárólag az elfogadott munka finanszírozására használható.
    7. Amennyiben a pályázó az elnyert támogatásról szóló értesítés kézhezvételétől számított 30 napon belül neki felróható okból a szerződést nem írja alá, az elnyert támogatást elveszti.
    8. A pályázat nyertese először az önrészként feltüntetett, elkülönített pénzkeretet kell, hogy felhasználja, és ezt számlával igazolja. Ezt követően kerülhet sor a támogatás keretösszegének megfelelő beruházásra, amit a lakóközösség vagy az intézmény meghitelez. Az ezzel kapcsolatos számlákat szintén be kell mutatni az ellenőrzést végző munkatársnak. Az elnyert támogatás felhasználásának megtörténte a lakóközösség vagy az önkormányzati intézmény írásos készre jelentése esetén fogadható el, amelyhez a számlákat mellékelni kell.
    9. A támogatás folyósítása a teljesítés ellenőrzésével a pályázati felhívásban megjelölt határidőre bemutatott és elfogadott számlák alapján történik. Az elvégeztetett munkálatok, megvásárolt anyagok, növények számláit, amelyek a pályázati kiírást megelőző 6 hónapnál nem korábbi keltezésűek, a lakóközösség megbízottja, illetve az önkormányzati intézménykezelő megbízottja bemutatja a Polgármesteri Hivatal teljesítés ellenőrzésével megbízott munkatársának.
    10. Az Önkormányzat által elfogadott számlák ellenértéke támogatási aránynak megfelelő részét a jóváhagyott támogatás értékéig az Önkormányzat 60 napon belül átutalja a lakóközösség, illetve az önkormányzati intézmény számára
    11. A támogatások átutalását megelőzően a Polgármesteri Hivatal Vagyongazdálkodási Irodájának munkatársa szúrópróbaszerűen ellenőrzi a pályázatban leírt munkák elvégzését.
    12. A Polgármesteri Hivatal Vagyongazdálkodási Irodájának munkatársa a támogatás odaítélésének évében és az azt követő 2 naptári évben utóellenőrzéseket végezhet a támogatások átutalását követően is a kihelyezett növények ápolását illetően. Amennyiben megállapítást nyer, hogy a lakóközösség, illetve az önkormányzati intézmény hibájából
18. a támogatás terhére vásárolt növényanyag elpusztult
19. a támogatás terhére kihelyezett növénytartók nem fellelhetőek a pályázatban megjelölt helyen

az érintett lakóközösségnek vagy intézménynek a kapott támogatás összegét kamatokkal növelten vissza kell fizetnie az Önkormányzatnak. A kamat összege a mindenkori jegybanki alapkamat kétszerese.

* 1. Amennyiben a pályázat nyertese a számlák benyújtásának pályázati kiírásban meghatározott határidejét nem tartja be, megszűnik a jogosultsága a támogatási összegre.

1. *számú melléklet*

**PÁLYÁZATI ADATLAP**

**A Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága által kiírt 2015. évi növényesítési pályázatához**

Sorszám[[1]](#footnote-1): .......................

1. A pályázó neve:………………………………………………………..……..……..………..

Címe: …………………………………………………………………..……….……………

Bankszámlaszáma: …………………………………………………………….….…………

Adószáma: …………………………………………………………………………………...

1. A pályázó képviselőjének neve: ……………………………………..……………...………

Levelezési címe: …………………………………………………………….….……………

Telefonszáma: ……………………………………………………………………………….

Email címe: …………………………………………………………………...…..…………

1. Pályázati cél[[2]](#footnote-2):
2. Meglévő zöldfelület beültetése, cserjékkel, évelőkkel
3. Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
4. Fák ápolása szakember által, facsemeték kivételével:
   1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével
   2. vadgesztenyefa vadgesztenyelevél-aknázómoly elleni védelme, hatóanyag gyökfőnél történő beinjektálásával
   3. elhalt fa kivágása és pótlása legalább 14/16 cm törzskörméretű díszfa ültetésével, nem megfelelő telepítési feltételek esetén planténerbe ültetett 10/12 cm törzskörméretű díszfával
5. Burkolt udvarokban nagy méretű, legalább 60x60x80 cm-es planténerek kihelyezése, feltöltése termőfölddel, beültetése fákkal, cserjékkel, évelőkkel
6. Függőfolyosók korlátainak díszítése azonos színű és anyagú, egységes balkonládák kihelyezésével, beültetés egynyári és/vagy kétnyári és/vagy évelő növényekkel
7. Épület utcai homlokzatán található ablakok és erkélyek legalább felének növényesítése azonos színű és anyagú, egységes balkonládák kihelyezésével, beültetésük egynyári és/vagy kétnyári és/vagy évelő növényekkel
8. Faültetés meglévő zöldfelületen
9. Új zöldfelület kialakítása az alábbi esetekben:
   1. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
   2. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel
   3. zöldtető kialakítása a ház udvarán, erre alkalmas tetőzeten
10. Nyilatkozat a **kötelező önrészről** és annak mértékéről, összegéről, a maximálisan igényelhető támogatási arány szerinti bontásban (csatolandó a banki igazolás vagy a már megvásárolt, kapcsolódó szükséges dolgok 6 hónapnál nem régebbi számlái)
11. III.1-5. pontokban megjelölt tevékenységek esetében, **min. 50%**

…….................................................% .....................................................................Ft

1. III.6-7. pontokban megjelölt tevékenységek esetében, **min. 40%**

…….................................................% .....................................................................Ft

1. III.8. pontban megjelölt tevékenységek esetében, **min. 30%**

…….................................................% .....................................................................Ft

1. **összesen:** .......................................% ......................................................................Ft
2. Nyilatkozat arról, hogy vállal-e **többlet önrészt** és ha igen, milyen mértékűt és milyen módon

……….........................................................................................................................Ft

1. **Támogatási igény** megjelölése a maximálisan igényelhető támogatási arány szerinti bontásban)
2. III.1-5. pontokban megjelölt tevékenységek esetében, max. 50%

…….................................................% .....................................................................Ft

1. III.6-7. pontokban megjelölt tevékenységek esetében, max. 60%

…….................................................% .....................................................................Ft

1. III.8. pontban megjelölt tevékenységek esetében, max. 70%

…….................................................% .....................................................................Ft

1. összesen: ........................................% ......................................................................Ft
2. A tervezett munkálatok várható **összes bekerülési költsége** a maximálisan igényelhető támogatási arány szerinti bontásban (becsült számadat)
3. III.1-5. pontokban megjelölt tevékenységek esetében

…….............................................................................................................................Ft

1. III.6-7. pontokban megjelölt tevékenységek esetében

…….............................................................................................................................Ft

1. III.8. pontban megjelölt tevékenységek esetében

…….............................................................................................................................Ft

1. összesen: .......................................................................................................................Ft
2. A munkálatok rövid leírása, III.1., III.8. pontok esetében látványterv vagy kertterv csatolandó mellékletként.

…………………………………………………………………………………………………...

…………………………………………………………………………………………………...

…………………………………………………………………………………………………...

…………………………………………………………………………………………………...

……………………………………..

aláírás

A Polgármesteri Hivatal Vagyongazdálkodási Irodájának munkatársa készséggel ad további részletes információt a 462-3138-as telefonszámon.

1. *számú melléklet*

**Felhatalmazó levél**

Tisztelt …………..

(bank neve címe)

Alulírott megbízom/megbízzuk Önöket az alábbi megjelölt fizetési számlánk terhére az alább megnevezett kedvezményezett által benyújtott beszedési megbízás(ok) teljesítésére a következőkben foglalt feltételekkel:

|  |  |
| --- | --- |
| Fizető fél számlatulajdonos megnevezése: |  |
| Felhatalmazással érintett fizetési számlájának pénzforgalmi jelzőszáma: |  |
| Kedvezményezett neve: | **Budapest Főváros VII. kerület Erzsébetváros Önkormányzata** |
| Kedvezményezett fizetési számlájának pénzforgalmi jelzőszáma: | **11784009-15507008** |

A felhatalmazás időtartama ……. év…….. hó …… naptól ……….év ….hó ……..napig[[3]](#footnote-3)\*,

visszavonásig\*.

A beszedési megbízáshoz a következő okirato(ka)t kell csatolni:

Budapest Főváros VII. ker. Erzsébetváros Önkormányzatával kötött támogatási szerződés felmondása

További feltételek\*:

1. nem kerülnek meghatározásra
2. beszedési megbízásonkénti felső értékhatár a teljesítés pénznemétől függően:

…………………..Ft

…………………..devizanem ISO kódja\*

1. benyújtási gyakoriság:……………..(pl. napi, havi, évi)
2. fedezethiány esetén a sorba állítás időtartama legfeljebb …. nap
3. a felhatalmazás csak a Kedvezményezett írásbeli hozzájárulásával vonható vissza

Dátum: ..............................................................

………………………………………………………………………..

Fizető fél számlatulajdonos aláírása (banknál bejelentett módon)

|  |  |
| --- | --- |
|  |  |

Dátum: …………………………………………

................................................................................................

(bank aláírása

1. *számú melléklet*

**Városi szennyezett levegőt tűrő fás szárú növények**

*Fenyők*

Gingko biloba és fajtái, csak hímivarú egyed (Páfrányfenyő)

Juniperus communis és fajtái (Közönsége boróka)

Juniperus sabina és fajtái (Nehézszagú boróka)

Taxus baccata és fajtái (Közönséges tiszafa)

*Fák*

Acer campestre (Mezei juhar)

Amelanchier fajok és fajtáik (Fanyarka)

Catalpa bignonioides (Szívlevelű szivarfa)

Celtis fajok (Ostorfa)

Cercis siliquastrum (Júdásfa)

Fraxinus ornus és fajtái (Virágos kőris)

Koelreuteria panuculata (Csörgőfa)

Sorbus aria és fajtái (Lisztes berkenye)

Tilia tomentosa és fajtái (Ezüst hárs)

*Cserjék*

Berberis fajok és fajtáik (Borbolya)

Buxus sempervirens és fajtái (Közönséges puszpáng)

Cornus sanguinea (Veresgyűrű som)

Cotinus coggygria (Cserszömörce)

Cotoneaster horizontalis (Kerti madárbirs)

Crataegus fajok és fajtáik (Galagonya)

Ligustrum ovalifolium (Széleslevelű fagyal)

Ligustrum vulgare (Közönséges fagyal)

Lonicera caprifolium (Jerikói lonc)

Physocarpus opulifolius és fajtái (Hólyagvessző)

Prunus fruticosa és fajtái (Csepleszmeggy)

Prunus tenella és fajtái (Törpemandula)

Spiraea bumalda és fajtái (Pompás gyöngyvessző)

Spirae vanhouttei (Kerti gyöngyvessző)

Symphorycarpos fajok és fajtáik (Hóbogyó)

*Általánosságban érvényes, hogy a tarka levelű fajták igényesebbek, ezért ezek telepítése nem, vagy csak kis mennyiségben javasolt a szennyezett levegőjű helyeken.*

**Árnyéktűrő fás szárú növények**

*Fenyők*

Chamaecyparis lawsoniana (Oregoni hamisciprus)

Chamaecyparis obtusa (Honoki hamisciprus)

Chamaecyparis pisifera (Szavára hamisciprus)

Thuja occidentalis (Nyugati tuja)

Taxus baccata és fajtái (Közönséges tiszafa)

*Fák*

Acer campestre (Mezei juhar)

Acer ginnala (Mandzsu juhar)

Acer palmatum (Japán juhar)

Acer platatnoides (Korai juhar)

Acer pseudoplatanus Hegyi juhar)

Acer tataricum (Tatár juhar)

Amelanchier fajok és fajtáik (Fanyarka)

Carpinus betulus (Közönséges gyertyán)

Celtis occidentalis (Nyugati ostorfa)

Laburnum anagyroides (Közönséges aranyeső)

Magnolia soulangiana (Nagyvirágú liliomfa)

Prunus padus (Májusfa)

Sorbus torminalis (Barkóca berkenye)

Tilia cordata (Kislevelű hárs)

Tilia euchlora (Krími hárs)

Tilia platyphyllos (Nagylevelű hárs)

*Cserjék*

Aucuba japonica és fajtái (Babérsom)

Berberis julianae (Júlia borbolya)

Buxus sempervirens és fajtái (Közönséges puszpáng)

Clematis fajok és fajtáik (Iszalag)

Cornus sanguinea (Veresgyűrű som)

Corylus avellana (Közönséges mogyoró)

Cotoneaster salicifolius (Fűzlevelű madárbirs)

Deutzia fajok és fajtáik (Gyöngyvessző)

Euonymus fajok és fajtáik (Kecskerágó)

Hedera fajok és fajták (Borostyán)

Hydrangea fajok és fajtáik (Hortenzia)

Hypericum calycinum (Örökzöld orbáncfű)

Ilex aquifolium (Magyal)

Kerria japonica és fajtái (Boglárkacserje)

Prunus laurocerasus és fajtái (Babérmeggy)

Ligustrum fajok és fajtáik (Fagyal)

Lonicera nitida és fajtái (Lonc)

Lonicera pileata (Törpe lonc)

Lonicera xylosteum és fajtái (Ükörke lonc)

Mahonia fajok és fajtáik (Mahónia)

Pachysandra terminalis (Japán kövérke)

Parthenocissus quinquefolia (Tapadó vadszőlő)

Philadelphus fajok és fajtáik (Jezsámen)

Physocarpus opulifolius (Hólyagvessző)

Pieris japonica (Japán babérhanga)

Pyracantha coccinea fajták (Tűztövis)

Sorbaria sorbifolia (Tollas gyöngyvessző)

Spiraea vanhouttei (Kerti gyöngyvessző)

Symphorycarpos fajok és fajtáik (Hóbogyó)

Syringa josikaea (Jósika-orgona)

Viburnum opulus és fajtái (Kányabangita)

Viburnum rhytidophyllum (Ráncoslevelű bangita)

Vinca fajok és fajtáik (Meténg)

1. Hivatal tölti ki [↑](#footnote-ref-1)
2. Megfelelő cél aláhúzandó, egyszerre több cél is lehetséges [↑](#footnote-ref-2)
3. \*a nem kívánt rész törlendő [↑](#footnote-ref-3)